**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

# CONSILIUL LOCAL

## HOTĂRÂREA NR. 7

**din 27 ianuarie 2022**

**privind aprobarea alocării unei sume din bugetul local în vederea participării Clubului Sportiv Municipal „Rarăul” Câmpulung Moldovenesc la Campionatul European de Cros inter**-**cluburi care va avea loc în Oeiras**-**Portugalia în perioada 3**-**7 februarie 2022**

Consiliul Local al municipiului Câmpulung Moldovenesc, întrunit în şedinţa ordinară din data de 27 ianuarie 2022;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 798 din 10.01.2022;

-Raportul de specialitate al Direcţiei economice din cadrul primăriei municipiului Câmpulung Moldovenesc, înregistrat la nr. 799 din 10.01.2022;

-Raportul de specialitate al Clubului sportiv municipal „Rarăul”, înregistrat la nr. 800 din 10.01.2022;

-Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 801 din 10.01.2022;

-Avizul Comisiei de specialitate a Consiliului Local;

-Invitațiile din partea European Athletic, înregistrate la nr. 821/4.11.2021

-Art. 1 lit. g) și art. 10 alin. (1) din Hotărârea Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

-Art. 40 alin. (1) din Legea nr. 273/2006 privind finanţele publice locale, cu modificările şi completările ulterioare;

În temeiul art. 129 alin. (2) lit. a) şi lit. d) şi alin. (7) lit. f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

**HOTĂRĂŞTE:**

**Art.1.**(1)Se aprobă deplasarea unei delegaţii a Clubului Sportiv Municipal „Rarăul” Câmpulung Moldovenesc la **Oerias-Portugalia**, în perioada **3-7 februarie 2022**, în vederea participării la Campionatul European de Cros inter-cluburi.

(2)Delegaţia municipiului Câmpulung Moldovenesc va fi compusă din sportivele din cadrul Clubului Sportiv Municipal „Rarăul” și antrenoarea Țîmpău Elena-Erzilia.

**Art.2.**Se aprobă alocarea din bugetul Clubului Sportiv Municipal „Rarăul” Câmpulung Moldovenesc a sumei de 19.600 lei, reprezentând cheltuieli cu transportul în sumă de 4.000 lei, cheltuieli diurnă în sumă de 14.600 lei și taxa de participare de 1.000 lei.

**Art.3.**Primarul municipiului Câmpulung Moldovenesc şi Clubul Sportiv Municipal „Rarăul”, aduc la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Lițu Nicolae** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |